Tautas lietišķās mākslas studija “Smiltene”

Atmodas iela 2, Smiltene, LV-4729, izstade.smiltene@gmail.com , 25455507

**Mākslas un amatniecības izstāžu triādes**

**“Dievs. Daba. Darbs.”**

**NOLIKUMS**

1. **Vispārīgā informācija**

Mākslas un amatniecības izstāžu triādē “Dievs. Daba. Darbs.”tiks eksponēti mākslas, amatniecības un jaunrades darbi, kas ir darināti, cildinot latviskās pamatvērtības. Izstāžu triāde tiks iekārtota un eksponēta trīs gados: izstāde “Dievs” 2023. gadā, 2024. gadā izstāde “Daba”, 2025. gadā izstāde “Darbs”.

* 1. **Izstādes ideja:**

Saglabāt savu nacionālo kodu un starp pasaules ietekmēm nepazaudēt sevi, skatīties Latvijas dabā un meklēt tajā iedvesmu saviem darbiem. Lai katrs no mums, atrodoties katrs savā vidē, ikdienas darbus darot, neaizmirstu vērot dabu, vidi sev apkārt un meklētu jaunus iedvesmas avotus saviem rokdarbiem. Šoreiz, meklējot iedvesmu latviskās kultūras pamatvērtībās - Dievā kā augstākajā spēkā, Dabā, kurai pakļauta ir mūsu dzīve, un Darbā, kas ir mūsu kultūras viens no būtiskākajiem tikumiem.

**Domājot par izstādi “Dievs”,** aicinām darbu radītājus domāt par vidi, kurā mēs satiekamies ar augstāko spēku. Vienam tā ir cilvēku celta baznīca ar grezniem rotājumiem, citiem tā ir daba ar neizskaidrojamu maģiju, piemēram, Jāņu rītā vācot rasu vai mežā redzot rotājamies rasas pilienus uz zirnekļu tīkla. Kāds cits ar augstāko spēku runā caur latvju rakstiem, tos ieaužot dvieļos, segās, jostās. Vēl kādam tā ir zinātne... Mūsu valodā vārds **Dievs** tiek izmantots arī, nesaistot ar baznīcu, piemēram, “Ak, Dievs, cik skaisti!”, “Dievīgi garšo”, “Es dievinu šo mūziku”.

**Domājot par izstādi “Daba”,** aicinām darbu radītājus vērot dabu un tās parādības. Daba ir ļoti liels spēks, kas ietekmē visu mūsu dzīvi, mēs par to runājam un domājam ikdienā, to izmantojam un saudzējam, baidāmies un mācāmies no tās. Dabai tiek veltītas pasaules mēroga konferences, un daba ir pirmais, kurā mēs vedam bērnu mācīties dzīvi. Aicinām šajā izstādē caur darbiem parādīt mūsu ikdienu dabā.

**Domājot par izstādi ”Darbs”,** aicinām radītājus ietekmēties no darba. Te būtu vietā teikt: “Darbs ar darbu satikās”. Katram darbam ir jābūt diviem autoriem. Tā varētu būt glezna, kuras ietekmē radīts darbs. Darba darinātājs var veidot darbu pēc cita autora skices. Tā var būt dziesma vai literārs sacerējums, kam ir radīts darbs. Jebkurš divu vai vairāku autoru sadarbības modelis iekļauts vienā darbā.

* 1. **Izstādes mērķis:**

Eksponēt darbus, kuros izpaužas mūsu kultūrai būtiskas vērtības - Dievs, Daba, Darbs. Aicināt arī izstādes apmeklētājus domāt par šīm vērtībām.

* 1. **Izstādes uzdevums:**

Veicināt māksliniekus, amatniekus un rokdarbniekus, radot darbu dizainus, domāt par aktualizētajām vērtībām, tās iekļaujot un atainojot savos darbos. Aicināt darbu radītājus domāt simbolos, līdzībās un iekļaut tos darbos.

* 1. **Izstādes norises laiks un vieta:**

Izstāžu triāde tiks izrādīta (organizēta un eksponēta) trīs gados: **“Dievs” 2023. gadā**, **“Daba” 2024. gadā**, **“Darbs” 2025. gadā**. Visas izstādes tiks atklātas augustā un būs apskatāmas 2 mēnešus Smiltenes novada muzejā Mēru muižā, Bilskas pagastā, Smiltenes novadā, LV – 4706.

1. **Rīkotājs**
	1. **Izstādes rīkotājs:**

Tautas lietišķās mākslas studija “Smiltene”, Atmodas iela 2, Smiltene, LV-4729, e-pasts izstade.smiltene@gmail.com, tālr.+371 25455507.

* 1. **Darba grupa:**

Izstādes koncepcijas autors un rīkotājs: TLMS “Smiltene” vadītāja Liene Strazdiņa;

Izstādes darbu pieņemšana un nodošana: Smiltenes novadpētniecības muzeja vadītāja Ieva Miķe;

Izstādes darbu atlase: TLMS “Smiltene” vadītāja Liene Strazdiņa, TLMS “Smiltene” izglītojošā darba speciāliste Daiga Melnace, Blomes aušanas pulciņa vadītāja un tautas daiļamata meistare Līga Kondratoviča.

1. **Izstādes dalībnieks**
	1. Izstādes dalībnieks var būt juridiska vai fiziska persona (turpmāk – autors), kas laikā līdz kārtējā gada jūnija vidum aizpilda pieteikuma anketu elektroniskā veidā. Saziņa par izstādi caur e-pastu izstade.smiltene@gmail.com vai telefonu +371 25455507. Pieteikumam jāpievieno 2-3 gatava izstādes darba fotogrāfijas. Nepieciešamības gadījumā izstādes iekārtotāji var vērsties pie pieteikuma iesniedzēja, lūdzot noteiktā laikā iesniegt papildus informāciju.
	2. Izstādei darbus var pieteikt: rokdarbnieki, tautas mākslas meistari, profesionāli amatnieki, mākslinieki, kuru darbu pirmsākums un iedvesmas avots meklējams tradicionālajā tautas kultūrā un lietišķajā mākslā. No radošuma un mākslas darbu kvalitātes būs atkarīga eksponātu atlase un izstādes kopskats.
	3. Iesūtot elektroniski aizpildītu pieteikuma anketu, dalībnieks piekrīt Nolikumā noteiktajam un tam, ka izstādes laikā izstādes darbs var tik fotografēts vai filmēts un audiovizuālais materiāls var tikt publiskots.
2. **Darbu iesniegšana, vērtēšana un atlase izstādei “Dievs”**
	1. Darbu iesniegšana:
		1. Darba fotogrāfija kopskatā un tuvplānā.
		2. Pavadošā anketa (pielikums Nr. 1.) ar datiem par darbiem saņemto darinājumu kontrolei un atgriešanai.
		3. Informāciju līdz **2023. gada 17. jūlijam**, kas ir pavadošajā anketā, ievadi Google pieteikuma anketā <https://forms.gle/ACzsBYLML4uweV5AA> . Šajā anketā ievadītā informācija tiks norādīta uz informācijas zīmes pie izstādes darba.
	2. Darbu atlasi veic TLMS “Smiltene” vadītāja Liene Strazdiņa, Blomes aušanas pulciņa vadītāja un tautas daiļamata meistare Līga Kondratoviča, TLMS “Smiltene” izglītojošā darba speciāliste Daiga Melnace, izvērtējot Google veidlapā iesniegtos pieteikumus, un līdz **2023. gada 1. augustam** elektroniskā veidā informē katru pieteikuma iesniedzēju par turpmāko dalību izstādē vai arī nosūta pieteikuma iesniedzējam atteikuma vēstuli.
	3. Darbi tiek vērtēti divās kārtās. Pirmā kārta - elektroniski, otrā kārta, kad iesniegtie darbi tiek izpakoti.
	4. Pirmās kārtas vērtēšanas rezultāti tiek publiskoti Smiltenes novada domes mājas lapā [www.smiltenesnovads.lv](http://www.smiltenesnovads.lv) un www.facebook.com/Smiltenetlms līdz 1. augustam.
	5. Autoru pieteikumu un izstādes darbu vērtēšanas kritēriji:
		1. tehniskais izpildījums, kvalitāte;
		2. oriģinalitāte, stils, sarežģītības pakāpe;
		3. tematiskā atbilstība izstādes koncepcijai;
		4. darbi nedrīkst būt vecāki par trim gadiem.
3. **Izstādes organizācija un norise**
	1. Darbu pieņemšana:
		1. Par izstādei pieņemto darbu nogādāšanu uz Smiltenes novadpētniecības muzeju un par darbu saņemšanu pēc izstādes slēgšanas ir atbildīgi darbu autori.
		2. Darbi jānodod sapakoti tā, lai tie transportējot nevarētu tikt saburzīti, saplēsti, vai citādi sabojāti.
		3. Darbus nododot, jābūt līdzi pavadošai anketai (Pielikums Nr. 1.)
		4. Izstādes dalībnieks (studija, pulciņš, individuāls dalībnieks) izstādei izvirzītos darbus personīgi iesniedz Smiltenes novadpētniecības muzejā Mēru muižā, Mēros, Bilskas pagastā, Smiltenes novadā, LV – 4729 no 2023. gada 15. augusta līdz 18. augustam, Smiltenes novadpētniecības muzeja Mēru muižā darba laikā:

Pirmdiena: Slēgts
Otrdiena: 10.00 – 17.00
Trešdiena: 10.00 – 17.00
Ceturtdiena: 11.00 – 18.00
Piektdiena: 10.00 – 17.00
Sestdiena: 10.00 – 16.00
Svētdiena: Slēgts.

Par iespēju darbus nogādāt citā laikā nepieciešams sazināties ar Smiltenes novadpētniecības muzeja vadītāju Ievu Miķi tālr. +371 25776631;

* + 1. Darbus **ir iespējams nodot arī Rīgā**, Kultūras un tautas mākslas centrā “Ritums” Ieriķu ielā 43a no 2023. gada 15. augusta līdz 17. augustam, plkst. 10:00-17:00. Iepriekš darbu nodošana jāsaskaņo ar Džeimu Kriķi, tālr. +371 29463667. Darbu pieņēmēji Rīgā neatbild par viņiem nodotiem darbiem.
	1. Darbi izstādei jānoformē ar darbu pasēm, norādot

|  |  |
| --- | --- |
| Darba nosaukums |  |
| Autora vārds, uzvārds |  |
| Studija/pulciņš u.tml. |  |
| Tehnika |  |
| Materiāls |  |
| Izmērs |  |
| Izgatavošanas laiks |  |

Darba pasēm jābūt skaidri salasāmām un stingri piestiprinātām, lai izstādes iekārtošanas laikā tās nenokristu un nesabojātos.

* 1. Izstādes organizēšana:
		1. iekārtošana: no 2023. gada 21. līdz 25. augustam;
		2. atklāšana: 2023. gada 26. augustā.
		3. slēgšana: 2023. gada 21. oktobrī;
		4. izstādes demontāža un darbu izsniegšana no 2023. gada 23. līdz 27.oktobrim.
		5. Uz Rīgu atpakaļ tiks nogādāti tikai tie darbi, par kuriem izstādes dalībnieki būs ziņojuši Izstādes organizatorei Lienei Strazdiņai pa telefonu 25455507.
		6. Darbus Rīgā varēs saņemt Kultūras un tautas mākslas centrā “Ritums”, Ieriķu ielā 43a no 2023. gada 26. oktobra līdz 27. oktobrim, plkst. 10:00-17:00
		7. Darbu saņemšana citā laikā iespējama, sazinoties ar Smiltenes novadpētniecības muzeja vadītāju Ievu Miķi, tālr. +371 25776631
	2. Izstādes apmeklējums:
		1. Izstādes atklāšanas dienā izstāde visiem ir bez maksas.
		2. Izstādes atklāšanas pasākums izstādes dalībniekiem ir bez maksas, pārējiem - maksas pasākums.
		3. Izstādes apmeklējums: izstādes dalībniekiem - bez maksas, pārējiem - saskaņā ar muzejā noteikto izcenojumu.
		4. Izstādes organizators patur tiesības mainīt izstādes atklāšanas norišu informāciju, par to iepriekš informējot dalībniekus.

Liene Strazdiņa, tālr.: 25455507, izstade.smiltene@gmail.com

Pielikums Nr. 1

Mākslas un amatniecības izstāžu triādes “Dievs. Daba. Darbs.” nolikumam

**Pavadošā anketa**

 Informācija par pieteicēju:

|  |  |
| --- | --- |
| **Individuāls dalībnieks** | **Studija, pulciņš, apvienība**  |
| Vārds, uzvārds | Pārstāvētās organizācijas nosaukums |
| Telefona nr. | Telefona nr. |
| e-pasts | e-pasts |

|  |  |  |  |  |
| --- | --- | --- | --- | --- |
| Autoravārds, uzvārds,darba nosaukums,izstrādājuma nosaukums,kontaktinformācija, cena (ja ir vēlēšanās par to informēt izstāžu apmeklētāju) | **Darba foto un īss apraksts** (izmērs, materiāls, tehnika, …) | **Kompensācijas cena**, ja darbs tiek sabojāts organizatoru vainas dēļ. (Neatkarīgi no cenas pret jebkuru darbu izturamies ar augstāko atbildību) | Atzīme par pieņemšanu | Atzīme par iepakošanu izstādes noslēgumā |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

*Pasākuma organizators ir Smiltenes novada Tautas lietišķās mākslas studijas “Smiltene”. Organizators var izdarīt foto un video uzņēmumus pasākuma norises vietā vai tuvākajā apkārtnē (tostarp pie ieejas). Ja Jūs ierodaties pasākuma vietā, Jūs apzināties, ka Jūsu attēls var tikt uzņemts un apstrādāts turpmākajiem publicitātes mērķiem. Iesniedzot darbus izstādei un apmeklējot pasākumus, kas saistīti ar izstādes organizēšanu, izstādes dalībnieks piekrīt, ka izstādes un tās atklāšanas pasākuma laikā var tikt veikta fotografēšana un/vai filmēšana, lai informētu sabiedrību par pasākuma norisi. Fotogrāfijas un audiovizuālais materiāls var tikt publiskots nekomerciālām vajadzībām. Pieteikums izstādei apliecina, ka jūs piekrītat minētajiem noteikumiem un nosacījumiem.**Vairāk par datu aizsardzību varat lasīt šeit:* [*https://smiltenesnovads.lv*](https://smiltenesnovads.lv)